Paul Stookey

Noel Paul Stookey (født 30. desember 1937) er en amerikansk singer-songwriter, kjent som «Paul» i folk-trioen Peter, Paul and Mary. Han tok artistnavnet «Paul» som en del av trioen, men har vært kjent under sitt første navn, Noel, bortsett fra dette. Etter at Mary Travers døde har han fortsatt karrieren som soloartist og aktivist.

Biografi

Barndom og utdannelse 
Stookey ble født i Baltimore i Maryland. Familien flyttet til Birmingham i Michigan da han var rundt 12 år. Han gikk ut fra Birmingham High School (nå Seaholm High School) i 1955.

Han gikk på Michigan State University (MSU) i East Lansing, Michigan. Til tross for at han anerkjenner er dyp åndelig kjerne i arbeidet sitt, har han avkreftet rykter om at «han ble født som buddhist, hans mor katolikk og faren frafallen mormoner», og sier at familien hadde mer tilfeldig deltagelse i gudstjenester, og at han ikke hadde en åndelig bevissthet før han var 30 år.

Musikk 
Som Paul i Peter, Paul and Mary, var han en del av en av de gruppene som var mest kjente i media i den fasen av den amerikanske folkbølgen som kom på 1960-tallet. På gruppens plater og konserter var noen av hans solosanger, og også monologer av ham.

I tillegg til det han gav ut sammen med trioen, gav han også ut flere soloplater, flere plater med gruppen «Bodyworks» og noen antologier. Han var en viktig artist i den unge «Jesusmusikk»-bevegelsen, som senere skulle vokse seg til den kristne delen av popmusikkindustrien, selv om hans liberale, politiske meninger skilte ham fra mange artister i denne industrien.

I 1986 slo han seg sammen med Jim Newton, Paul G. Hill og Denny Bouchard og startet «Celebration Shop» i Texas. Selskapet som nå har navnet «Hugworks», bruker originale komposisjoner som musikkterapi for barn med spesielle behov, og har gitt ut tre anerkjente plater som blir brukt i sykehus, institusjoner og hjem i USA.

Etter Peter, Paul and Mary 
Paul var medlem av Peter, Paul and Mary fram til Mary Travis' død i september 2009. Etter dette har han stort sett jobbet med bakgrunn i sin kristne tro, med familie- og sosialarbeid. Han er fremdeles aktiv som musiker, og gjør solokonserter.

I januar 2011 deltok han i flere tilstellinger ved Dartmouth College som markerte og feiret Martin Luther King jr.s liv, blant annet «Music for Social Change with Noel Paul Stookey and Company.» 

Han har også produsert plater for flere mindre kjente artister, og grunnla plateselskapet «Neworld Multimedia».

«The Wedding Song (There is Love)» 
Hans best kjente komposisjon er «The Wedding Song (There is Love)» som var på hitlister i 1971 og fremdeles er populær i bryllup. Sangen er også med i en norsk utgave i Norsk salmebok 2013. Han skrev sangen som en bryllupsgave til Peter Yarrow og nektet å fremføre sangen på konserter helt til Yarrow bad ham om å synge den på en konsert Yarrows kone var til stede. Stookey har overlatt opphavsrettighetene til sangen til the Public Domain Foundation.

Hitlister - Billboard (Nord-Amerika)

Diskografi 
{|class="wikitable"
!År
!Tittel
!Plateselskap
|-
|2012
|The Cabin Fever Waltz (EP med Bangor Symphony Orchestra)
|Neworld Multimedia
|-
|2012
|One & Many
|Neworld Multimedia
|-
|2012
|Cue the Moon (EP for nedlasting)
|Neworld Multimedia
|-
|2012
|Capricious Bird (EP for nedlasting)
|Neworld Multimedia
|-
|2012
|One Voice and One Guitar (EP for nedlasting)
|Neworld Multimedia
|-
|2007
|Facets 
|Neworld Multimedia
|-
|2004
|Virtual Party 
|Neworld Multimedia
|-
|2002
|Circuit Rider (A Noel Paul Stookey / Bodyworks compilation)
|Neworld Multimedia
|-
|2001
|There Is Love (A Holiday Music Celebration) med Michael Kelly Blanchard
|Neworld Multimedia
|-
|1990
|In Love Beyond Our Lives (Noel Paul Stookey/ Bodyworks)
|Gold Castle
|-
|1985
|State Of The Heart (Noel Paul Stookey/ Bodyworks)
|Newpax
|-
|1984
|There Is Love (A Noel Paul Stookey Anthology)
|Newpax
|-
|1982
|Wait'll You Hear This (Noel Paul Stookey/ Bodyworks)
|Newpax
|-
|1979
|Band & Bodyworks (Noel Paul Stookey/ Bodyworks)
|Neworld
|-
|1977
|Something New And Fresh
|Neworld
|-
|1977
|Real To Reel
|Neworld
|-
|1973
|One Night Stand
|Warner Bros.
|-
|1971
|Paul And
|Warner Bros
|-
|1954
|The Birds Fly Home (The Birds of Paradise, Stookey's high school band)
|Uavhengig utgivelse
|}

Referanser

Eksterne lenker 
 
 
 
 Offisielt nettsted for Peter, Paul and Mary official

Fødsler i 1937
Personer fra Hancock County i Maine
Personer fra Birmingham i Michigan
Salmediktere fra USA
Musikere fra USA
Sosialarbeidere